Абай атындағы Семей мемлекеттік қазақ музыкалық драма театры

Абай атындағы Семей мемлекеттік қазақ музыкалық драма театры – кәсіби музыкалық драма ұжымы. 

 Тарихы 
1920 жылы құрамында әйгілі Әміре, Иса, Жұмат, Қалибек сынды майталман өнер иелері топтасқан "Ес-аймақ" қоғамы ұйымдастырған жартылай кәсіпқой драма труппасы негізінде құрылып, 1934 жылы ресми түрде бекітілді. Труппаның ұйымдастырушылары М. Әуезов, Қ. Сәтбаев және режиссер Ғ. Төребаев болды. Театр шымылдығын I. Жансүгіровтің "Кек" пьесасымен ашты. Театрдың құрылуы мен қалыптасуына өнер шеберлері Ж.Т. Шанин, 0. Беков, Қ. Жандарбеков, композитор Л. Хамиди көп еңбек сіңірді. Абайдың 100 жылдық мерейтойына арнап А. Жұбанов пен Л. Хамидидің "Абай" операсының ықшамдалған нұсқасын қойды (режиссер Қ. Жандарбеков). 10 жыл өткен соң Қ. Жандарбеков операның әдеби-драмалық негізінде "Абай" спектаклін қайта қойды. 1952 жылы маусымда Ш. Айманов және Я. Штейннің "Абай" инсценировкасын көрсетті. Абай бейнесін әртіст С. Қыдырәлин, Құнанбайды - Н. Аханов , Зерені - Ж. Сәкенова жасады.Абай. Энциклопедия. – Алматы: «Қазақ энциклопедиясының» Бас редакциясы, «Атамұра» баспасы, ISBN 5-7667-2949-9

 Қойылымдар 
Театр ондаған алыс-жақын шетел классиктерімен қатар, әлемдік драматургия дәрежесіндегі М. Әуезовтің, Ғ. Мүсіреповтің, Б. Майлиннің, Ғ. Мұстафиннің, Р. Ғамзатовтың, Ш. Айтматовтың шығармаларын сахнаға шығарды. "Еңлік – Кебек", "Қаракөз", "Қозы-Көрпеш – Баян-сұлу",  "Айман – Шолпан",  "Бөлтірік бөрік астында" пьесалары театр репертуарының алтын қорына айналды.

 Театр ұжымы 
Өнер ордасының, аға буын әртістері мен режиссерлардың озық дәстүрлерін бүгінде талантты әртістер одан әрі жалғастыруда. Театрда үш  Қазақстанның халық әртісі: Күләш Сәкиева, Әбілқасым Жаңбырбаев, Бекен Имаханов; Қазақстанның еңбек сіңірген әртісі Шайзат Бахтинова, Қазақстанның еңбек сіңірген қайраткері Болат Ноғайбаев, 14 мәдениет қайраткері, барлығы 64 адам еңбек етуде. 

Симфония оркестрі және балет әртістері тобы бар. Театр классикалық шығармаларды музыкамен көркемдеп, балетпен ұштастыруға зор еңбек сіңіруде. Сондай-ақ театр жанында әртістер даярлайтын "Театр студиясы" жұмыс істеп, аз уақыт ішінде студия жүздеген жас сахна шеберлерін тәрбиелеп, үлкен өнерге жолдама берді.

 Театр жетістіктері 
Театр Каирде өткен халықаралық фестиваль мен республикалық фестивальдердің лауреаты. Сондай-ақ облыс орталықтарына, Моңғолия мен Қытайға гастрольдік сапарға шығып қайтқан.Қазақстанның мәдени ошақтары. Культурные центры Казахстана: Фотоальбом. – Алматы:«АСА» Баспа үйі» ЖШС, 2012. – 288 б. (қазақ, орыс, тілдерінде) ISBN 978-601-80325-0-9
 2014 жыл – Павлодар қаласында өткен Ж. Аймауытовтың 125 жылдығына арналған "Алаштың ардақтысы" атты Қазақстан аймақтық театрлары фестивалінде "Әдебиетті насихаттағаны үшін" номинациясы бойынша диплом. 
 Тараз қаласында өткен "Тұңғышбай әл-Тарази, Таразға шақырады" атты әртістерге арналған І Республикалық театр фестиваліне қатысқаны үшін театр "Алғыс хатпен"  марапатталды. 
 2015 жылы Өскемен қаласында өткен Халықаралық театр фестиваліне А. Тілеуханның "Керей хан - хан  Жәнібек" спектаклімен қатысып бас жүлде жеңіп алды. 
 2016 жылы Атырау қаласында өткен Р. Отарбай атындағы театр фестивалінен жүлделі үшінші орынды иеленді. "Көрермен көзайымы" номинациясын Ә. Байрова иеленді. Осы жылы Орал қаласында өткен Иран-Ғайып атындағы театр фестифалінен, Б. Төлеков "Үздік ер адам бейнесін", Б. Тойымбаева "Үздік әйел бейнесін" иеленді. 
 2017 жылы Атырау қаласы, драматург Иран-Ғайыптың "Мәңгілік елдің алтын адамы" атты Республикалық Театрлар фестивалінде "Жоғары дәрежелі өнер көрсеткені үшін" деген дипломмен "Адасқан бақ құсы" қойылымы марапатталды, "Керікеткен-Патша-Әмірші" образын жоғары деңгейде сомдағаны үшін Б. Төлеков марапатталды. 

 Дереккөздер 

 Театр сайты 
 http://teatr-abai.kz/

Санат:Қазақстан театрлары
Санат:Семей